Lav et referat af nedenstående tekst:

Tekst:
Nordjyllands Politi foretog efter klokken 17 en stor, koordineret anholdelsesaktion på en adresse i Dronninglund. I forbindelse med aktionen blev i alt syv personer med tilknytning til det aalborgensiske bandemiljø anholdt. Aktionen skete efter længere tids efterforskning af en sag om knivstikkeri i Aalborg i det tidlige forår, hvor én af aftenens anholdte sættes i forbindelse med sagen. - Det er en alvorlig sag om knivstikkeri i det offentlige rum, som vi har efterforsket intenst siden marts måned, oplyser politikommissær Kenneth Rodam. Skarpladt våben Efterforskningen af knivstikkeriet ledte politiet til en adresse i Dronninglund. - Derfor gennemførte vi med adskillige patruljer her til aften en succesfuld anholdelsesaktion på Nordre Ringgade – og vi fik anholdt én person, en 26-årig mand, som vi mistænker for at have deltaget i knivstikkeriet på Algade i Aalborg den 2. marts 2023, fortæller Kenneth Rodam. I forbindelse med aktionen anholdt politiet yderligere seks personer på stedet. Den ene, en 21-årig mand, blev anholdt, da han forsøgte at flygte. Han blev fundet i besiddelse af en skarpladt pistol. De andre fem personer blev anholdt omkring samme tidspunkt, da de kom til stedet i en bil. De blev taget i besiddelse af  pebersprays og isoleringsknive. Alle de anholdte har tilknytning til den samme lokale bandegruppering i Aalborg, oplyser Nordjyllands Politi. Grundlovsforhør Den 26-årige, der mistænkes for knivstikkeriet, bliver i løbet af onsdag fremstillet i et grundlovsforhør i retten i Aalborg. Også den 21-årige, der blev fundet i besiddelse af et skarpladt våben, bliver i løbet afonsdag fremstillet i et grundlovsforhør. De fem øvrige anholdte bliver i øjeblikket afhørt af politiets efterforskere, og det skal herefter vurderes, om de også skal stilles i grundlovsforhør i retten. Nordjyllands Politi leder yderligere efter én person, som man sætter i forbindelse med knivstikkeriet i marts. - Vi ved, hvem han er, og han er bekendt med, at politiet leder efter ham, så vi opfordrer ham til at melde sig, siger Kenneth Rodam.

Referat:
Nordjyllands Politi har anholdt syv personer i forbindelse med en voldssag fra marts måned i Aalborg.